U.S. Highway 3

Da U.S. Highway 3 (kuaz US 3) is a United States Highway in de USA. Ea fongt on da Massachusetts Route 2A bzw. Route 3 in Cambridge o und endt noch 446 Kilometa on da kanadischn Grenz nohe Chartierville, wo ea zua Quebec Route 257 werd.

In New Hampshire san Obschnitte vom Highways ois Daniel Webster Highway bekonnt. Zwischn de Städt Burlington in Massachusetts und Nashua in New Hampshire is da US 3 ois Freeway ausbaut worn. Af ana Läng vo 10,8 Kilometa gheat ea außadem zum Everett Turnpike.

 Valauf 

 Massachusetts 

Noch seim Beginn in da Innastod vo Cambridge valafft da Highway duach Voaorte bis zu oam Kreiz mid da Interstate 95 und da Massachusetts Route 128 im Sidwestn vo Burlington. Ob dem Kreiz is'a bis Nashua ois Freeway ausbaut. Im Sidn vo Lowell kreizt da US 3 de Interstate 495. Neadli vo Tyngsborough eareicht da Highway de Grenz zu New Hampshire.

 New Hampshire 

Ob da Grenz buidt ea fia ejf Kilometa bis Nashua an easchtn Obschnitt vom Everett Turnpike, dea noch 64 Kilometa in Concord endt. Vo Nashua bis Concorde valafft da U.S. Highway 3 parallej zum Merrimack River, zum Everett Turnpike und ob Manchester aa zua Interstate 93. Bis kuaz voa da Stod Franconia trifft da US 3 imma wieda af de I-93, bis ea vo duat in noadestlicha Richtung valafft. Neadli vo de Connecticut Lakes eareicht da U.S. Highway 3 oschliaßnd de kanadische Grenz zwischn am Third Lake und Chartierville.

 Im Netz 

 US Highway Ends (englisch)
 Northwest Expressway (englisch)
 AARoads New Hampshire (englisch)